Teo Trandafir (55 ani) a dezvăluit că nu poartă niciodată costum de baie. În cadrul podcastului "Te ascult cu Ilinca Vandici", vedeta Kanal D a explicat motivul acestei alegeri şi a menționat că se simte inconfortabil să fie expusă în acest mod.
"Eu nu mă dezbrac niciodată în viața asta. Pe mine nu m-a văzut nimeni în costum de baie niciodată, pentru că nu simt că cineva ar fi obligat să se uite la mine", a declarat Teo Trandafir, în cadrul podcast-ului realizat de Ilinca Vandici.
Întrebată de moderatoare de ce crede că cineva s-ar concentra doar pe ea în timp ce toată lumea este îmbrăcată în costum de baie la plajă, Teo Trandafir a răspuns că mereu simte o presiune și o voce interioară care îi spune că nu este suficientă.
"Dar când toată lumea e în costum de baie, de ce crezi că cineva s-ar focusa doar pe tine?", a întrebat-o Ilinca Vandici. "Tu te uiți la mine? Nu mai bine stau eu sub umbreluță? O voce spune mereu nu e suficient, nu e suficient", a replicat Teo Trandafir.
Teo Trandafir și Ilinca Vandici au împreună o emisiune la Kanal D2.